FC Rapid a rămas fără nume şi marcă. Clubul va face apel.
FC Rapid, clubul aflat în liga a II-a din România, a pierdut procesul de la Tribunalul Bucureşti. Echipa antrenată de Dan Alexa a rămas fără nume şi marcă, însă decizia nu este definitivă. Cei de la Rapid au emis un comunicat prin care au atac decizia, spunând că nu le-a fost permis să prezinte probe.
Lovitură de teatru anunţată de Tribunalul din Bucureşti. FC Rapid, echipa aflată în liga secundă, a rămas fără nume şi marcă! Beneficiară este formaţia AFC Rapid, aflată în Liga a IV-a. Aceasta a fost cea care a dezvăluit decizia, anunţând: "Noi suntem adevărata Rapid"Decizia nu este definitivă iar clubul FC Rapid a emis un comunicat prin care a atacat decizia justiţiei şi a anunţat că va face apel."Suntem profund revoltaţi de faptul că, în anul de graţie 2020, Tribunalul Bucureşti pronunţă o hotărâre în contradictoriu cu o societate care nu a fost citată, căreia nu i s-a comunicat cerere de chemare în judecată, care nu a putut depune întâmpinare şi căreia nu i s-a acordat dreptul de a se apăra prin depunerea de probe şi invocarea de excepţii".